**บันทึกข้อความ**

**ส่วนราชการ** สำนักปลัด องค์การบริหารส่วนตำบลแม่สาคร อำเภอเวียงสา จังหวัดน่าน

**ที่** นน 79501 / **วันที่**  4 ตุลาคม 2562

**เรื่อง** รายงานผลการติดตามและประเมินผลแผนปฏิบัติการป้องกันการทุจริตและพฤติมิชอบ ประจำปี 2562

…………………………………………………………………………………………………………………………………………………………….

**เรียน** นายกองค์การบริหารส่วนตำบลแม่สาคร

**เรื่องเดิม** ตามที่องค์การบริหารส่วนตำบลแม่สาครได้ประกาศแผนการปฏิบัติการป้องกันและปราบปรามการทุจริตและประพฤติมิชอบ (พ.ศ.2561-2564)

**ข้อเท็จจริง** ในรอบปีงบประมาณพ.ศ.2562 องค์การบริหารส่วนตำบลแม่สาครได้ดำเนินการตามแผนการปฏิบัติการป้องกันและปราบปรามการทุจริตและประพฤติมิชอบ (พ.ศ.2561-2564) ทั้งหมด 4 ยุทธศาตร์ และได้แยกประเด็นโดยสรุปผลการดำเนินงานแต่ละยุทธศาสตร์เป็นที่เรียบร้อยแล้ว ผลการนำแผนไปปฏิบัติทั้งหมด 26 โครงการ โครงการที่รายงานแล้ว 24 โครงการ โครงการที่ยังไม่ได้รายงาน จำนวน 2 โครงการ คิดร้อยละ 92.31 รายละเอียดตามเอกสารผลการดำเนินงานตามแผนปฏิบัติการป้องกันและปราบปรามการทุจริตและประพฤติมิชอบ(พ.ศ.2561-2564)

**ข้อเสนอแนะเพิ่มเติม** การดำเนินงานตามแผนปฏิบัติการฯส่งผลให้การปฏิบัติงานของบุคลากรขององค์การบริหารส่วนตำบลแม่สาคร มีความโปร่งใสและตระหนักถึงหน้าที่และความรับผิดชอบมากขึ้น ผลการปฏิบัติงานเป็นไปด้วยความถูกต้อง การให้บริการมีคุณภาพมากขึ้น และทำให้มีการติดตามแประเมินผลการปฏิบัติงานเป็นไปอย่างเป็นรูปธรรม รับทราบปัญหา อุปสรรคในการทำงาน และนำมาเป็นแนวทางในการปรับปรุงขั้นตอนการปฏิบัติงานและการดำเนินการปรับปรุงแผนการป้องกันการทุจริตในปีต่อไป เป็นการสร้างภาพลักษณ์ขององค์กร ให้เป็นที่ยอมรับ และเกิดความเชื่อมั่นในการบริหารงานขององค์กรต่อไป

**ปัจจัยสนับสนุน/ปัญหาอุปสรรค**

**ปัจจัยสนับสนุน**

1. คณะผู้บริหาร สมาชิกสภาท้องถิ่น ขององค์การบริหารส่วนตำบลแม่สาคร ให้ความสำคัญกับการส่งเสริมวินัย คุณธรรม จริยธรรมและการป้องกันการทุจริตคอร์รัปชั่น การประพฤติมิชอบ โดยส่งเสริมสนับสนุนการดำเนินงานตามแผน และเข้าร่วมกิจกรรมต่างๆอย่างต่อเนื่อง

 2. พนักงานส่วนตำบล ลูกจ้างประจำและพนักงานจ้าง ให้ความร่วมมือการดำเนินการในแต่ละกิจกรรมตามแผนฯ และมีความตระหนักเห็นความสำคัญในการดำเนินการตามแผนฯ

**ปัญหาและอุปสรรค**

1.ขาดเจ้าหน้าที่หรือผู้รับผิดชอบงานโดยตรงและไม่มีความรู้ในการส่งเสริมการขับเคลื่อนแผนให้เป็นรูปธรรม

2.ขาดงบประมาณในการดำเนินงานตามโครงการ

 /ข้อเสนอแนะ.....

-2-

**ข้อเสนอแนะ**

 1.ในการดำเนินตามแผนงานในปีงบประมาณ พ.ศ.2562 ดังนี้

 - เห็นควรดำเนินการส่งเสริมให้เจ้าหน้าที่ได้รับการอบรมในการป้องกันและการปราบปรามการทุจริตจากสำนักงานป้องกันและปราบปรามการทุจริตประจำจังหวัดน่าน

 - มีการประชุมและหาแนวทางร่วมกันในการขับเคลื่อนโครงการในแผนฯอย่างเป็นรูปธรรมมากขึ้น

 - ได้แนบผลการรายงานห้วงระยะเวลาครึ่งปีแรกในระบบมาพร้อมบันทึกนี้

 จึงเรียนมาเพื่อโปรดทราบ

 ลงชื่อ ผู้รายงาน

 (นางวรางค์คนา ตั้งเพชรศักดิ์กุล)

 นักวิเคราะห์นโยบายและแผน ชำนาญการ

เรียน ปลัดองค์การบริหารส่วนตำบลแม่สาคร

................................................................................................................................................................................................................................................................................................................................................................................

 ลงชื่อ

 (นางชฎารัตน จำปา)

 หัวหน้าสำนักปลัด

เรียน นายกองค์การบริหารส่วนตำบลแม่สาคร

................................................................................................................................................................................................................................................................................................................................................................................

 ลงชื่อ

 (นายเสกสรรศ์ โตสวัสดิ์)

 ปลัดองค์การบริหารส่วนตำบลแม่สาคร

ความเห็นนายกองค์การบริหารส่วนตำบลแม่สาคร

...............................................................................................................................................................................................................................................................................................................................................................................

 ลงชื่อ

 (นายจันทร์ โนลี)

 นายกองค์การบริหารส่วนตำบลแม่สาคร